Missie Japan » Blog Archive » Tuisbesoek-flits 9 Junie 2014
Tuisbesoek-flits 9 Junie 2014
RCJ Kobe Reformed Theological Seminary – new students April 2014
RCJ Shikoku Presbytery meeting
RCJ Tokushima Happy Kids Easter Event
Stephan teaching pastoral care at seminary
Person at Seikeikai Welfare home (part of RCJ Diaconal Service)
Stephan learning to crawl at 6 months
Lodewyk’s hair at bath time
Cornelius the birthday boy
Cornelius’ fifth birthday party
Pastoral Care and Counseling class at RCJ Kobe Theological Seminary
Spring in Tokushima – April 2014
Van Der Watt 6 – May 2014
Na ‘n paar maande van (tussendeur) intensiewe beplanning, bespreking en voorbereiding is ons DV oor 2 weke gereed om te vertrek na Suid-Afrika, vir ons tweede tuisbesoek as gesin. Opgewonde? Natuurlik! Gepak? Glad nie, inteendeel die ellelange “to do” lysies is wydverspreid …
‘n Woelige vooruitsig, maar ook tyd vir afsaal en uitrus…
Met vier woelwaters aan boord behoort ons ‘n reis te beleef propvolaksie. Vir Lodewyk en (baba) Stephan is dit ‘n eerste ontmoeting met Suid-Afrika en ‘n hele gemeenskap van familie en vriende … omtrent opwindend! In die eerste deel van ons besoek neem ons ook ons volle jaarlikse verlof. Ons sien uit daarna om goed te rus en te kuier vóórdat die program afskop, en ook tussen-in.
Program vir bekenstellings- en terugvoer-geleenthede
Heel onder is ons besoek-program, soos belowe. Enige iemand is welkom om die byeenkomste by te woon. Kontak my gerus met enige navrae. Ek sal ná ons verloftyd (m.a.w. vanaf 21 Julie) kan reageer op e-posse (jsvdwatt@gmail.com) en selfoon oproepe (nommer in SA: 072 070 7122). Terloops, indien jy verlede week se brief uit Missie Japan se kantoor (Bloemfontein) gemis het, lees dit gerus hier.
Kontak met ondersteuners op verskillende maniere
Oor die afgelope 5 jaar het ondersteuners uit meer as 100 gemeentes in SA (en ook enkeles vanuit ander lande) betrokke geraak by ons werk en lewe via Missie Japan. Ons is baie dankbaar hiervoor, en gaan probeer om soveel as moontlik van julle persoonlik te bedank en terugvoer te gee gedurende ons besoek, maar sal ongelukkig nie by almal kan uitkom nie. Tyd en kapasiteit ontbreek…
Daarom is ek ook tans besig met die saamstel van ‘n DVD met grepies uit ons werk en lewe hier in Tokushima en verder in Japan (baie dankie aan Jaco van Wyk van Tokyo Union Church wat sy tyd en kundigheid hiervoor aangebied het!). So as ons nie persoonlik kan ontmoet nie, maar jy wel belangstel om die storie te hoor van God se pad met ons en Missie Japan, kontak my gerus, dan stuur ek die DVD.
Enkele beelde uit ons onlangse werk en lewe
Vandag is Cornelius se 5e verjaardag. Ons loof die Here vir sy lewe en vier steeds die vreugde van sy gesondheid, na sy ernstige siekte na geboorte. Sy veggees en verbeelding hou ons hoog op ons tone…
Tyd ontbreek om als te beskryf wat verder die afgelope twee maande hierdie kant gebeur het, maar die fotos hierbo vertel die storie …
‘n Laaste ding: indien iemand ‘n babastoeltjie het (vir gebruik in ‘n motor) wat ons dalk die drie maande kan leen, laat weet ons asb.
Jaco se koms na Tokushima en die “skiet” van baie film-materiaal vir die DVD, en sy opoffering van tyd en energie hiervoor.
‘n Baie sinvolle April en Mei, wat die kerklike bediening aanbetref (al was dit ‘n strawwe program).
‘n Veilige reis en diep rus vir ons as gesin in die tyd wat voorlê in Suid-Afrika.
Verdere volhoubare ondersteuning deur gemeentes en individue vir die jare wat kom.
Die DVD se redigering en samestelling wat baie tydrowend in hierdie besige tyd.
Alle verdere voorbereidings vir die tuisbesoek – daar is baie reëlings om te tref, en ook die skep van ander bemarkingsmateriaal (bv. brosjures), aanbiedings in gemeentes, lesings by Teologiese kweekskole ens.
Stephan se laaste bedienings-verantwoordelikhede (3 dag vergadering 10-12 Junie, o.a. vir stigting van Missie Afrika organisasie vir RCJ-NGK samewerking), laaste preek (22 Junie) ens.
Carina se verantwoordelikhede rondom ons kinders se tuisskoling (voltyds).
Baie dankie vir jou ondersteuning … ons sien uit om jou in Suid-Afrika te ontmoet (indien moontlik)!
Van der Watt Tuisbesoek-program
Woe. 25 Jun Aankoms in Kaapstad (verlof tot 20 Julie)
Son. 20 Jul. Stilbaai (ook baba Stephan se doop geleentheid) Oggend
Ma. 21 Jul. Albertinia en Groot Brakrivier 11h30 en 16h00
Di. 22 Jul. George en omgewing (George-Suid Gemeente) Aand
Woe. 23 Jul. Hartenbos en Outeniqualand 10h00 en 18h30
So. 27 Jul. Oudtshoorn en Wellington (beide Moedergemeentes) Oggend en Aand
Di. 29 Jul. Paarlberg, Piketberg en Goodwoodpark 08h00, 12h30,18h30
Woe. 30 Jul. Stellenbosch (US) Fakulteit Teologie lesings aanbied 08h00
Woe. 30 Jul. Stellenbosch Welgelegen (ingesluit STB-Wes) 18h30
Do. 31 Julie US Fakulteit Teologie afsprake en Welgemoed Oggend en 18h30
Vry. 1 Aug US Fakulteit Teologie afsprake en navorsingsgroep lei Heeldag
Sat. 2 Aug Ontbyt vir Wes-Kaap individuele ondersteuners Oggend
So. 3 Aug Tableview, Bloubergstrand en La Rochelle 09h00, 10h45, 19h00
So. 10 Aug Humansdorp (Oos en Moeder gemeentes) Oggend en Aand
Di. 12 Aug Riversdal 19h00
Woe. 13 Aug Bredasdorp 13h00
So. 17 Aug Rant-en-Dal (Krugersdorp) en Weltevreden (Pretoria) Oggend en Aand
Ma. 18 Aug Rietfontein-Suid (Pta) en Kerk Sonder Mure Centurion) 12h00 en 19h00
Di. 19 Aug Univ. Pretoria Fakulteit Teologie en NGK Moderatuur Oggend en Middag
Di. 19 Aug Vereeniging groep gemeentes (by Geref. Kerk) 18h30
Woe. 20 Aug Parys-Oos en Sasolburg-Fontein (Vaalpark ingesluit) Oggend en Aand
Do. 21 Aug Petrus Steyn en Kestell 10h30 en Aand
Vry. 22 Aug Bethlehem-Noord en Hennenman Oggend en Aand
Sat. 23 Aug Wesselsbron-Noord en Hoopstad Oggend en 18h00
So. 24 Aug Viljoenskroon en Bothaville Oggend en Aand
So. 31 Aug Heuwelsig en Hugenoot (beide in Bloemfontein) 09h30 en Aand
Ma. 1 Sept. Berg-en-Dal, Dealesville en Universitas-Wes (Bloem) 09h30,14h00,18h00
Di. 2 Sept. Univ. OVS Fakulteit Teologie en Aandbloem Oggend en 15h00
Woe. 3 Sept. Woon werkswinkels by van Richard Blackaby (Bloem) Heeldag
Do. 4 Sept. Sake ontbyt (Blackaby) en Missie Japan kantoor Vanaf 07h30
Vry. 5 Sept. De Aar Middag
Sat. 6 Sept. Graaff-Reinet 11h00
So. 7 Sept. Aliwal-Noord en Gardeniapark (Bloem) Oggend en Aand
Do. 11 Sept. Kareedouw 11h00
Vry. 12 Sept. Somerset-Oos (en Cradock gemeentes ingesluit) 11h30
Sat. 13 Sept. Van Stadensrivier en St. James (Summerstrand, PE) 09h00 en 13h00
Son. 14 Sept. Sionsrand en RCA Malabar (albei in PE) 09h00 en 12h00
Son. 14 Sept Summerstrand en Impetus (albei in PE) 15h30 en 19h00
Di. 16 Sept. Missie Japan Bestuursvergadering (Stilbaai) Heeldag
Woe. 17 Sept. Missie Japan Bestuursvergadering (Stilbaai) Heeldag
So. 21 Sept Swellendam en Buffeljagsrivier Oggend (albei)
So. 28 Sept Vertrek uit Kaapstad na Osaka (Japan) 18h25
June 9th, 2014 in Bedieningsfokus, Foto's en Video's, Nuusflitse	| tags: ontmoetings, opwindend